《文会飞霞观》
宋代·刘植

水满平川月满船，船轻撑入藕花边。
移来谢守岩前坐，疑是容成洞里仙。
茶灶烟遮松际鹤，丝桐声杂树头蝉。
明朝更践弥明约，句拟当年石鼎联。

作者简介：刘植，字成道，永嘉（今浙江温州）人。安上曾孙。理宗绍定三年（一二三○）曹豳官大理寺簿时有唱和。有《渔屋集》，已佚。事见《江湖后集》卷一四。今录诗二十五首。